KBANK โบรกฯชูกำไรปีนี้โตเด่นสุดในกลุ่มธนาคารใหญ่แนะซื้อเป้า 235 บาท
KBANK โบรกฯชูกำไรปีนี้โตเด่นสุดในกลุ่มธนาคารใหญ่แนะซื้อเป้า 235 บาท
14 ส.ค. 2561

บล.ฟินันเซีย ไซรัส ระบุในบทวิเคราะห์วันนี้(14ส.ค.)ว่า ธนาคารกสิกรไทย จำกัด (มหาชน) หรือ KBANK เป็นธนาคารที่ได้รับประโยชน์มากหากอัตราดอกเบี้ยเป็นขาขึ้น เพราะมีส่วนผสมของสินเชื่อธุรกิจและ SME ซึ่งส่วนใหญ่คิดอัตราดอกเบี้ยลอยตัวอยู่ที่ราว 70% ของสินเชื่อรวม
นอกจากนี้ ยังมี NIM ดีสุดในกลุ่มแบงก์ใหญ่ที่ 3.4-3.5% VS ธนาคารอื่น 3% ยิ่งสะท้อนความได้เปรียบจากการปรับขึ้นอัตราดอกเบี้ยและการเพิ่มขึ้นของสินเชื่อ
คาดการณ์กำไรปี 2018 ที่ 3.9 หมื่นลบ. +13.8%เทียบช่วงเดียวกันของปีก่อนเติบโตดีสุดในกลุ่มธนาคารใหญ่ (ยกเว้น KTB ที่มีเรื่องการปรับลดสำรองฯ)